Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την παράταση του κανονισμού (ΕΚ) αριθ. 310/2002 σχετικά με ορισμένα περιοριστικά μέτρα για την Ζιμπάμπουε

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

(1) Ο κανονισμός (ΕΚ) αριθ. 310/2002 της 18ης Φεβρουαρίου 2002 σχετικά με ορισμένα περιοριστικά μέτρα για την Ζιμπάμπουε, όπως τροποποιήθηκε τελευταία με τον κανονισμό 1643/2002 της Επιτροπής της 13ης Σεπτεμβρίου 2002, λήγει στις 20 Φεβρουαρίου 2003.

(2) Η κατάσταση στη Ζιμπάμπουε επιδεινώθηκε περαιτέρω, και εξακολουθούν να σημειώνονται σοβαρές παραβιάσεις των ανθρωπίνων δικαιωμάτων, της ελευθερίας της γνώμης, του συνεταιρίζεσθαι και του συνέρχεσθαι ειρηνικά.

(3) Κατά συνέπεια, η κοινή θέση 2003/xxx/ΚΕΠΠΑ της xxx 2003 προβλέπει την παράταση των περιοριστικών μέτρων που αναφέρει η κοινή θέση 2002/145/ΚΕΠΠΑ, και ειδικότερα τη δέσμευση κεφαλαίων, χρηματοοικονομικών περιουσιακών στοιχείων ή οικονομικών πόρων μεμονωμένων μελών της κυβέρνησης και φυσικών ή νομικών προσώπων που συνδέονται με τα μέλη αυτά, καθώς και την απαγόρευση των εξαγωγών εξοπλισμού καταστολής και την απαγόρευση παροχής τεχνικών συμβουλών, βοήθειας ή κατάρτισης σε σχέση με στρατιωτικές δραστηριότητες.

(4) O κανονισμός (ΕΚ) αριθ. 310/2002 της 18ης Φεβρουαρίου 2002, όπως έχει τροποποιηθεί, πρέπει κατά συνέπεια να παραταθεί για δώδεκα μήνες επιπλέον.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την παράταση του κανονισμού (ΕΚ) αριθ. 310/2002 σχετικά με ορισμένα περιοριστικά μέτρα για την Ζιμπάμπουε

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 60 και 301,

την κοινή θέση 2003/xxx/ΚΕΠΠΑ του Συμβουλίου της xxxx 2003 για την τροποποίηση και την παράταση της κοινής θέσης 2002/145/ΚΕΠΠΑ σχετικά με περιοριστικά μέτρα για την Ζιμπάμπουε [1],

[1] Βλέπε σελίδα .... της παρούσας Επίσημης Εφημερίδας.

την πρόταση της Επιτροπής [2],

[2] ΕΕ C

Εκτιμώντας τα εξής:

(1) Ο κανονισμός (ΕΚ) αριθ. 310/2002 της 18ης Φεβρουαρίου 2002 [3] σχετικά με ορισμένα περιοριστικά μέτρα για την Ζιμπάμπουε, όπως τροποποιήθηκε τελευταία με τον κανονισμό της Επιτροπής αριθ. 1643/2002 [4], λήγει στις 20 Φεβρουαρίου 2003. Ωστόσο, το άρθρο 13 του εν λόγω κανονισμού προβλέπει ρητά τη δυνατότητα ανανέωσης.

[3] ΕΕ L 50, 21.2.2002, σ 4.

[4] ΕΕ L 247, 14.9.2002, σ 22.

(2) Η κατάσταση στη Ζιμπάμπουε επιδεινώθηκε περαιτέρω, και εξακολουθούν να σημειώνονται σοβαρές παραβιάσεις των ανθρωπίνων δικαιωμάτων, της ελευθερίας της γνώμης, του συνεταιρίζεσθαι και του συνέρχεσθαι ειρηνικά.

(3) Ως εκ τούτου, η κοινή θέση 2003/xxx/ΚΕΠΠΑ προβλέπει την παράταση μέχρι τις 20 Φεβρουαρίου 2004 των περιοριστικών μέτρων που αναφέρει η κοινή θέση 2002/145/ΚΕΠΠΑ της 18ης Φεβρουαρίου 2002 σχετικά με περιοριστικά μέτρα για την Ζιμπάμπουε [5], όπως τροποποιήθηκε με την κοινή θέση 2002/600/ΚΕΠΠΑ. Ειδικότερα, στα μέτρα αυτά συγκαταλέγονται η δέσμευση κεφαλαίων, χρηματοοικονομικών περιουσιακών στοιχείων ή οικονομικών πόρων μεμονωμένων μελών της κυβέρνησης και φυσικών ή νομικών προσώπων που συνδέονται με τα μέλη αυτά, καθώς και η απαγόρευση των εξαγωγών εξοπλισμού που μπορεί να χρησιμοποιηθεί για εσωτερική καταστολή και η απαγόρευση της παροχής τεχνικών συμβουλών, βοήθειας ή κατάρτισης σε σχέση με στρατιωτικές δραστηριότητες.

[5] ΕΕ L 50, 21.2.2002, σ 1

(4) Κατά συνέπεια, ο κανονισμός (ΕΚ) αριθ. 310/2002 πρέπει να παραταθεί για δώδεκα μήνες επιπλέον,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εφαρμογή του κανονισμού (ΕΚ) αριθ. 310/2002 παρατείνεται κατά δώδεκα μήνες.

Ο παρών κανονισμός λήγει στις 20 Φεβρουαρίου 2004, εκτός κι αν παραταθεί περαιτέρω η εφαρμογή του.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 21 Φεβρουαρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος